CELEX: 62012TN0262
Language: sl
Date: 2012-06-12 00:00:00
Title: Zadeva T-262/12: Tožba, vložena 12. junija 2012 – Iranska centralna banka proti Svetu

11.8.2012   
            
            
               SL
            
            
               Uradni list Evropske unije
            
            
               C 243/27
            
         Tožba, vložena 12. junija 2012 – Iranska centralna banka proti Svetu
   (Zadeva T-262/12)
   2012/C 243/48
   Jezik postopka: angleščina
   
      Stranki
   
   
      Tožeča stranka: Iranska centralna banka (Teheran, Iran) (zastopnik: M. Lester, barrister)
   
      Tožena stranka: Svet Evropske unije
   
      Predloga
   
   
               —
            
            
               Sklep Sveta 2012/35/SZVP z dne 23. januarja 2012 (1) in Uredba Sveta (EU) št. 267/2012 z dne 23. marca 2012 (2) naj se razglasita za nična v delu, v katerem se ukrepi, sprejeti s takimi pravnimi akti, nanašajo na tožečo stranko;
            
         
               —
            
            
               tožeči stranki naj se naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja štiri tožbenega razloge.
   
               1.
            
            
               Prvi tožbeni razlog: tožena stranka naj bi očitno storila napako, ker je menila, da je bilo katerokoli merilo za uvrstitev na seznam iz Sklepa Sveta 2012/35/SZVP in Uredba Sveta (EU) št. 267/2012 izpolnjeno.
            
         
               2.
            
            
               Drugi tožbeni razlog: tožena stranka naj ne bi primerno ali dovolj obrazložila uvrstitve tožeče stranke na seznam oseb in subjektov, za katere se uporabljajo omejevalni ukrepi.
            
         
               3.
            
            
               Tretji tožbeni razlog: tožena stranka naj tožeči stranki ne bi zagotovila pravice do obrambe in pravice do učinkovitega pravnega varstva.
            
         
               4.
            
            
               Četrti tožbeni razlog: tožena stranka naj bi neupravičeno in nesorazmerno kršila temeljne pravice tožeče stranke, vključno z njenima pravicama do varstva zasebne lastnine in varstva časti in osebnega dostojanstva.
            
         
      (1)  Sklep Sveta 2012/35/SZVP z dne 23. januarja 2012 o spremembah Sklepa 2010/413/SZVP o omejevalnih ukrepih proti Iranu (UL 2012 L 19, str. 22).
   
      (2)  Uredba Sveta (EU) št. 267/2012 z dne 23. marca 2012 o omejevalnih ukrepih proti Iranu in razveljavitvi Uredbe (EU) št. 961/2010 (UL 2012 L 88, str. 1).